**รายงานการประชุมสภาองค์การบริหารส่วนตำบลหนองจอก**

**สมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๖๓**

**วันอังคารที่ ๒๙ กันยายน พ.ศ. ๒๕๖๓ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลหนองจอก**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ - สกุล** | **ตำแหน่ง** |
| ๑. | นายสมาน ฤทธิ์บัว | ประธานสภา อบต. |
| ๒. | นายเจือ ทัดจันทร์ | รองประธานสภา อบต. |
| ๓. | นายสมชาติ วิริยะ | สมาชิก อบต. |
| ๔. | นางสาวผล ทองมาก  | สมาชิก อบต. |
| ๕. | นายมกุล มูลเกตุ | สมาชิก อบต. |
| ๖. | นายมานัส เปี่ยมสกุล | สมาชิก อบต. |
| ๗. | นายสุนทร อิ่มชื่น | สมาชิก อบต. |
| ๘. | นางรำพึง เกตุแก้ว | สมาชิก อบต. |
| ๙. | นายสมยา แช่มช้อย | สมาชิก อบต. |
| ๑๐. | นายลำพอง นิลเถื่อน | สมาชิก อบต. |
| ๑๑. | นายเสรี เทพคีรี | สมาชิก อบต. |
| ๑๒. | นายทรงยศ งามขำ | สมาชิก อบต. |
| ๑๓. | นายระพิน สังข์ประเสริฐ | สมาชิก อบต. |
| ๑๔. | นายเสงี่ยม เทพลำลึก | สมาชิก อบต. |
| ๑๕. | นายวิชัย กองแก้ว | สมาชิก อบต. |
| ๑๖. | นายนบ จงสี | สมาชิก อบต. |
| ๑๗. | นายอรรถพล อิ่มชื่น | สมาชิก อบต. |
| ๑๘. | นายสามารถ บรรเจิดศิริ | สมาชิก อบต. |
| ๑๙. | ส.ต.อ.ประจวบ นิ่มนุช | เลขานุการสภาฯ |

**ผู้ไม่มาประชุม**

- นางสาวปัทมาวรรณ ชลภาพ ส.อบต. ม.๔ ลากิจ

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ - สกุล** | **ตำแหน่ง** |
| ๑. | นางศรุดา อินทะนิน | นายก อบต. |
| ๒. | นายบุญช่วย แตงอวบ | รองนายก อบต. |
| ๓. | นายบัญชา นพวิจิตร์ | ผู้อำนวยการกองช่าง |
| ๔. | นางกชวรรณ สุขแก้ว  | หัวหน้าสำนักปลัด |
| ๕. | นายสามารถ สมใจ | ผู้อำนวยการกองการศึกษาฯ |
| ๖. | นางศุภานน สืบสมบัติ | ผู้อำนวยการกองคลัง |
| ๗. | นางสาวพัชรี ภะวะเวช | นักจัดการงานทั่วไป |
|  |  |  |

-หน้า ๑-

**เริ่มประชุมเวลา ๐๙.๐๐ น.**

เลขานุการสภาฯ - กล่าวเรียนเชิญประธานสภาฯ จุดธูป เทียนบูชาพระรัตนตรัย กล่าวนำบทสวดมนต์ และปฏิญาณถวายความจงรักภักดีฯ

ประธานสภาฯ - กล่าวเปิดประชุมสภาองค์การบริหารส่วนตำบลหนองจอก สมัยวิสามัญ สมัยที่ ๑

 ครั้งที่ ๑ ประจำปี พ.ศ. ๒๕๖๓

**ระเบียบวาระที่ ๑** **เรื่องที่ประธานแจ้งให้ที่ประชุมทราบ**

ประธานสภาฯ - ด้วยสภาองค์การบริหารส่วนตำบลหนองจอก ได้รับรายงานจากนายกองค์การบริหาร
 ส่วนตำบล ว่าฝ่ายบริหาร มีความจำเป็นต้องกันเงินโครงการก่อสร้างสถานที่ออกกำลัง กายและสวนสุขภาพจากเงินรางวัลที่จัดสรรให้แก่องค์กรปกครองส่วนท้องถิ่นที่มีการ บริหารจัดการที่ดี ประจำปีงบประมาณ พ.ศ.๒๕๖๓ จำนวนเงิน ๓๐๐,๙๗๐.๘๗ บาท ตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง ผลการคัดเลือกองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ.๒๕๖๓ จึงได้ขอเปิดวิสามัญ สมัยที่ ๑ ครั้งที่ ๑ ประจำปี ๒๕๖๓
 ตั้งแต่วันที่ ๒๙ กันยายน ๒๕๖๓ ถึง วันที่ ๑๓ ตุลาคม ๒๕๖๓ จึงได้นัดประชุมในวันนี้ - ในการประชุมวันนี้มีผู้ขอลากิจ จำนวน ๑ ท่านคือ นางสาวปัทมาวรรณ ชลภาพ สมาชิก สภาองค์การบริหารส่วนตำบลหนองจอก หมู่ที่ ๔ เนื่องจากติดภารกิจ

**ระเบียบวาระที่ ๒ เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3**

 **ครั้งที่ ๓ ประจำปี พ.ศ. 25๖๓ เมื่อวันพฤหัสบดีที่ ๒๗ สิงหาคม 25๖๓**

ประธานสภา ฯ - ขอให้ที่ประชุมได้ตรวจสอบรายงานการประชุมเมื่อครั้งที่แล้ว หากสมาชิกสภาฯ ท่านใด

 ต้องการแก้ไขหรือเปลี่ยนแปลงข้อความใด ขอได้โปรดนำแจ้งต่อที่ประชุม

ที่ประชุม - ตรวจสอบรายงานการประชุมใช้เวลาพอสมควร

ประธานสภาฯ - ขอให้ตัวแทนคณะกรรมการฯ กล่าวรายงานต่อที่ประชุม

ส.อบต.สมชาติ - กระผมนายสุนทร อิ่มชื่น สมาชิกสภา อบต. หมู่ ๓ บ้านหนองบัว เป็นตัวแทน คณะกรรมการตรวจรายงานการประชุม ขอแจ้งผลการตรวจสอบของคณะกรรมการว่า รายงานการประชุมสภาองค์การบริหารส่วนตำบลหนองจอก สมัยสามัญ สมัยที่ ๓ ครั้งที่ ๓ ประจำปี พ.ศ.๒๕๖๓ เมื่อวันพฤหัสบดีที่ ๒๗ สิงหาคม ๒๕๖๓ เวลา ๐๙.๐๐ น. ถูกต้อง แล้ว ไม่มีสมาชิกสภาองค์การบริหารส่วนตำบลหนองจอกท่านใดขอแก้ไขรายงานการ ประชุมดังกล่าว

ประธานสภาฯ - เมื่อไม่มีสมาชิกท่านใด ขอแก้ไขเปลี่ยนแปลงข้อความใดๆ กระผมขอมติที่ประชุม

มติที่ประชุม - มติเป็นเอกฉันท์ รับรองรายงานการประชุมสภาสมัยสามัญ สมัยที่ ๓

 ครั้งที่ ๓ ประจำปี พ.ศ. ๒๕๖๓ เมื่อวันพฤหัสบดีที่ ๒๗ สิงหาคม ๒๕๖๓

**ระเบียบวาระที่ ๓** **เรื่องเสนอเพื่อพิจารณา**

 **๓.1 เรื่องญัตติพิจารณาอนุมัติกันเงินงบประมาณรายจ่าย กรณียังมิได้ก่อหนี้ผูกพัน หมวดครุภัณฑ์ที่ดินและสิ่งก่อสร้าง**

ประธานสภา ฯ - ขอเชิญท่านนายก อบต. ชี้แจงในรายละเอียด ฯ
นายก อบต. - เรียนท่านประธานสภาฯ และสมาชิกสภาองค์การบริหารส่วนตำบลหนองจอก ตามที่ อบต.หนองจอก ได้รับเงินรางวัลที่จัดสรรให้แก่องค์การปกครองส่วนท้องถิ่นที่มีการ /หน้า ๒ บริหารจัดการ...

 -หน้า ๒-

 บริหารจัดการที่ดี ประจำปีงบประมาณ พ.ศ.๒๕๖๓ จำนวนเงิน ๓๐๐,๙๗๐.๘๗ บาท

 ตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง ผลการคัดเลือกองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ.๒๕๖๓ ลงวันที่ ๑๔ กันยายน ๒๕๖๓ ตามหลักเกณฑ์วิธีการ และอัตราการ จัดสรรเงินอุดหนุนเพื่อเป็นรางวัลสำหรับองค์กรปกครองส่วนท้องถิ่นจูงใจเพิ่ม
 ประสิทธิภาพการบริหารจัดการของท้องถิ่น ประจำปีงบประมาณ พ.ศ.๒๕๖๓ ข้อ ๙ ให้ นำเงินรางวัลที่ได้รับไปใช้จ่ายตามหน้าที่และอำนาจเพื่อประโยชน์สุขของประชาชนตาม แผนพัฒนาท้องถิ่น โดยไม่ต้องจัดทำเป็นข้อบัญญัติหรือเทศบัญญัติงบประมาณรายจ่าย ประจำปี หากเบิกจ่ายไม่ทันหรือมีเงินเหลือจ่ายให้นำไปใช้จ่ายตามหน้าที่และอำนาจให้ แล้วเสร็จภายในปีงบประมาณ พ.ศ.๒๕๖๕ หากมีเงินเหลือจ่ายให้ตกเป็นเงินสะสมของ องค์กรปกครองส่วนท้องถิ่นต่อไป ซึ่งฝ่ายบริหารพิจารณา จัดทำโครงการก่อสร้าง
 สถานที่ออกกำลังกายและสวนสุขภาพ ณ บริเวณริมสระเก็บน้ำหมู่ที่ ๑๒ บ้านแคใหญ่ จำนวนเงิน ๓๐๐,๙๗๐.๘๗ บาท รายละเอียดตามแบบแปลนที่ อบต.หนองจอกกำหนด (จากแผนพัฒนาท้องถิ่น (พ.ศ.๒๕๖๑-๒๕๖๕) ข้อ ๘ หน้า ๑๐๑ ) ซึ่งเป็นรายจ่ายใน หมวดครุภัณฑ์ ที่ดิน และสิ่งก่อสร้าง ยังไม่สามารถก่อหนี้ผูกพัน ทันภายในปีงบประมาณ พ.ศ.๒๕๖๓ จึงรายงานการกันเงินงบประมาณที่ยังมิได้ก่อหนี้ผูกพันต่อสภา อบต.หนองจอก มาเพื่อพิจารณาอนุมัติ
ประธานสภา ฯ - ขอเชิญท่านปลัด อบต. ชี้แจงในรายละเอียดฯ เพิ่มเติม
ปลัด อบต. - เรียนท่านประธานสภา และสมาชิก อบต.หนองจอก ตามที่ท่านนายก อบต.หนองจอก
 รายงานการกันเงินงบประมาณที่ยังมิได้ก่อหนี้ผูกพัน ต่อสภา อบต.หนองจอก

 ซึ่งตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การ เก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และที่แก้ไข เพิ่มเติมฉบับที่ ๔ พ.ศ.๒๕๖๑

 “ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อ หนี้ผูกพันแต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่น รายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี ฯลฯกรณีเมื่อสิ้นสุด ระยะเวลาการกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ ดำเนินการก่อหนี้ ผูกพัน ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภา ท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลง และหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี ฯลฯ ดังนั้น จึงขอเสนอที่ประชุมสภาองค์การบริหารส่วนตำบลหนองจอก พิจารณาอนุมัติกัน เงินงบประมาณรายจ่ายที่ยังมิได้ก่อหนี้ผูกพันทันในปีงบประมาณ พ.ศ. ๒๕๖๓ และ ขยายเวลาเบิกจ่ายเงินงบประมาณประจำปี พ.ศ. ๒๕๖๓ เพิ่มเติมจำนวน ๑ โครงการ งบประมาณจำนวน ๓๐๐,๙๗๐.๘๗ บาท รายละเอียดดังนี้

 /หน้า ๓ หมวดค่าที่ดิน...

 -หน้า ๓-

 **หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ แผนงานเคหะและชุมชม งานสวนสาธารณะ**

 - โครงการก่อสร้างสถานที่ออกกำลังกายและสวนสุขภาพ ณ บริเวณริมสระเก็บน้ำหมู่ที่ ๑๒ บ้านแคใหญ่ จำนวนเงิน ๓๐๐,๙๗๐.๘๗ บาท รายละเอียดตามแบบแปลนที่ อบต.หนองจอก กำหนด (จากแผนพัฒนาท้องถิ่น (พ.ศ.๒๕๖๑-๒๕๖๕) ข้อ ๘ หน้า ๑๐๑ )

ประธานสภา ฯ - ขอเชิญท่านสมาชิกสภา อบต.อภิปรายหรือสอบถามรายละเอียดฯ เรียนเชิญครับ
 - เมื่อไม่มีสมาชิกสภา อบต.หนองจอก ท่านใดเสนอหรืออภิปรายในประเด็นนี้กระผมจึง ขอมติที่ประชุมว่าจะอนุมัติกันเงินงบประมาณรายจ่ายหมวดค่าที่ดินและสิ่งก่อสร้างที่ยัง มิได้ก่อหนี้ผูกพันภายในปีงบประมาณ พ.ศ. 25๖๓ และขยายเวลาเบิกจ่ายเงิน งบประมาณประจำปี พ.ศ. ๒๕๖๓ จำนวน ๑ โครงการ คือโครงการก่อสร้างสถานที่ออก กำลังกายและสวนสุขภาพ ณ บริเวณริมสระเก็บน้ำหมู่ที่ ๑๒ บ้านแคใหญ่ จำนวนเงิน ๓๐๐,๙๗๐.๘๗ บาท ตามที่ท่านนายกองค์การบริหารส่วนตำบลหนองจอกเสนอหรือไม่ ถ้าเห็นควรอนุมัติ โปรดยกมือครับ
มติที่ประชุม - มีมติอนุมัติเป็นเอกฉันท์ให้กันเงินงบประมาณรายจ่ายหมวดค่าที่ดินและสิ่งก่อสร้างที่ยัง มิได้ก่อหนี้ ผูกพันภายในปีงบประมาณ พ.ศ. 25๖๓ เพิ่มเติมจำนวน ๑ โครงการ คือ โครงการก่อสร้างสถานที่ออกกำลังกายและสวนสุขภาพ ณ บริเวณริมสระเก็บน้ำหมู่ที่ ๑๒ บ้านแคใหญ่ จำนวนเงิน ๓๐๐,๙๗๐.๘๗ บาท รายละเอียดตามแบบแปลนที่ อบต.หนองจอก กำหนด แผนงานเคหะและชุมชม งานสวนสาธารณะ (จากแผนพัฒนาท้องถิ่น (พ.ศ. ๒๕๖๑-๒๕๖๕) ข้อ ๘ หน้า ๑๐๑ ) และขยายเวลาเบิกจ่ายเงินงบประมาณจำนวนเงิน ๓๐๐,๙๗๐.๘๗ บาท ตามระเบียบฯ ที่กำหนด

 **๓.๒ พิจารณาโอนงบประมาณรายจ่ายประจำปีงบประมาณ พ.ศ.25๖๓** **ของกองคลัง**

นายก อบต. - ตามที่องค์การบริหารส่วนตำบลหนองจอก ได้มีการประกาศใช้ โดยมีผลตั้งแต่วันที่ ๑ ตุลาคม ๒๕๖๒ ปรากฏว่ามีบางหมวดบางรายการยังไม่มีความจำเป็นต้องเบิกจ่ายแต่มี บางหมวดบางรายการมีความจำเป็นต้องตั้งจ่ายรายการใหม่ จึงมีความจำเป็นต้องโอน งบประมาณรายจ่ายประจำปีงบประมาณ พ.ศ.๒๕๖๓ ตั้งจ่ายรายการใหม่ของกองคลัง ดังนี้

 **โอนลด**

 แผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวด เงินเดือน (ฝ่ายประจำ) ประเภทเงินเดือนพนักงาน ตั้งไว้ ๙๔๔,๘๘๐.-บาท ปัจจุบัน คงเหลือ ๑๐๙,๑๐๐.- บาท ขอโอนลดจำนวน ๓๐,๐๐๐.- บาท

 **รวมโอนลด ๓๐,๐๐๐.- บาท**

 **โอนเพิ่ม**

 เพื่อตั้งจ่ายเป็นรายการใหม่ จำนวน ๑ รายการ เป็นเงินจำนวน ๓๐,๐๐๐.- บาท

 แผนงานบริหารทั่วไป งานบริหารงานคลัง งบลงทุน หมวดค่าครุภัณฑ์ ประเภทครุภัณฑ์ คอมพิวเตอร์ เครื่องคอมพิวเตอร์ สำหรับงานประมวลผล แบบที่ ๒ (จอแสดงภาพขนาด ไม่น้อยกว่า ๑๙ นิ้ว) จำนวน ๓๐,๐๐๐.- บาท เพื่อใช้งานในการจัดทำแผนที่ภาษีที่ดินและ สิ่งปลูกสร้างในเขตพื้นที่ อบต.หนองจอก

 **รวมโอนเพิ่มจำนวน ๓๐,๐๐๐.- บาท**

 /หน้า ๔ ประธานสภา...

 -หน้า ๔-

ประธานสภาฯ - ขอให้ที่ประชุมร่วมพิจารณาว่าเห็นควรอนุมัติให้โอนงบประมาณรายจ่าย ประจำปี งบประมาณ พ.ศ. ๒๕๖๓ ของกองคลัง ตามที่เสนอหรือไม่ หากเห็นควรอนุมัติโปรดยกมือครับ

มติที่ประชุม - มีมติเป็นเอกฉันท์อนุมัติให้โอนงบประมาณดังกล่าวได้

**ระเบียบวาระที่ ๔** เรื่องอื่นๆ (ถ้ามี)

ส.อบต.สุนทร - กระผมนายสุนทร อิ่มชื่น สมาชิกสภาฯ หมู่ ๓ บ้านหนองบัว ขอปรึกษาปัญหาความ เดือดร้อน คูทิ้งน้ำหน้าบ้านนางผิว ที่มีน้ำท่วมขังตลอดเวลา ที่เสนอต่อที่ประชุมไว้เมื่อ คราวก่อน ขอเสนอให้ทำรางระบายน้ำออกทางคลองทิ้งน้ำ (ชลประทานดี ๓) ด่วนเลยได้ ไหมครับ เพราะชาวบ้านเดือดร้อนมากจริงๆ

นายก อบต. - เนื่องจากขณะนี้ใกล้สิ้นปีงบประมาณ ฯ ไม่สามารถดำเนินการใดๆได้ในทันท่วงที แต่จะ รีบดำเนินการให้นับจากนี้ ก่อนอื่นขอให้กองช่างเข้าไปสำรวจพื้นที่เพื่อประมาณการ ค่าใช้จ่ายว่าทางเราจะดำเนินการอย่างไรได้บ้าง แต่ต้องไม่ลุกล้ำพื้นที่ของชลประทานฯ

ส.อบต.มกุล - กระผมนายมกุล มูลเกตุ สมาชิกสภาฯ หมู่ ๒ บ้านหนองบัว ขอหารือในที่ประชุมว่าใน การดำเนินการลงดินลูกรังตามโครงการต่างๆ ที่ผ่านมา เหตุใดผู้รับเหมาจึงไม่สามารถลง ลูกรังได้ตามความประสงค์ของเจ้าของพื้นที่ ทั้งๆที่เราได้แจ้งความประสงค์ก่อนแล้วว่าจะ ให้ลงตรงไหน หากลงไม่ได้ทำไมไม่แจ้งก่อนเข้าตกลงทำงาน

นายก อบต. - รับทราบ ครั้งหน้าขอให้เจ้าหน้าที่พูดคุยให้เรียบร้อยก่อนเข้าทำงาน

ส.อบต.นบ - กระผมนายนบ จงสี สมาชิกสภาฯ หมู่ ๑๓ บ้านหนองเตาปูน ขอปรึกษาปัญหาความ เดือดร้อนของชาวบ้าน พื้นที่ ม.๑๓ ที่มีการวางท่อประปาตัดถนน จำนวน ๑๓ จุด ขณะนี้ ไหล่ทางเป็นร่อง ทำให้รถไม่สามารถสัญจรได้ ขอให้ อบต.เข้าไปแก้ไขด้วยการเทปูน

นายก อบต. - ขอให้กองช่างเข้าไปสำรวจ จะรีบแก้ไขดำเนินการให้

ส.อบต.เสงี่ยม - กระผมนายเสงี่ยม เทพลำลึก สมาชิกสภาฯ หมู่ ๑๒ บ้านแคใหญ่ เนื่องจากช่วงนี้ฝนตก ต่อเนื่อง สระน้ำข้าง อบต. จึงมีวัชพืชและหญ้าขึ้นรกอีกแล้ว ซึ่งทำให้น้ำไม่สะอาด มีกลิ่น ขอให้รีบดำเนินการแก้ไขก่อนที่จะมีผู้มาร้องเรียน

นายก อบต. - รับทราบ แต่อาจต้องขอแรงให้ชาวบ้านมาช่วยกันตัดแต่งกิ่งไม้ ถางหญ้า อาจจะทำ โครงการขึ้นมาในปีงบประมาณหน้า

รองฯ เจือ - สำนักงานพลังงานจังหวัดเพชรบุรี ตามที่ได้มามอบเตาอั้งโล่ให้แต่ละหมู่บ้านไปมอบให้ ครัวเรือน ขอรูปถ่ายขณะใช้เตาในการทำอาหาร ขอความอนุเคราะห์ส่งรูปมาให้เจ้าหน้าที่ด้วย

นายก อบต. - กอ.รมน. จังหวัดเพชรบุรีได้มอบป้ายเชิดชูเกียรติให้กับนายเจือ ทัดจันทร์ หมู่ ๑๓ บ้าน หนองเตาปูน เนื่องจากได้รับคัดเลือกจากการประชาคมตำบลว่าเป็นครอบครัวที่ไม่ยุ่ง เกี่ยวกับยาเสพติด ประจำปีงบประมาณ ๒๕๖๓ ตามโครงการเพชรบุรีปลอดภัย อุ่นใจ และเป็นสุข กิจกรรมเพชรบุรีเมืองสันติสุขร่มเย็น ขอแสดงความยินดีด้วยอย่างยิ่ง

ประธานสภาฯ - มีสมาชิกท่านใด จะอภิปรายเพิ่มเติมหรือไม่ หากไม่มีกระผมขอปิดการประชุม

**ปิดประชุม เวลา ๑๓.๒๐ น.**

 (ลงชื่อ) ส.ต.อ. เลขานุการสภาฯ

 ( ประจวบ นิ่มนุช )

 ผู้จดรายงานการประชุม

 (ลงชื่อ) ประธานสภาฯ

( นายสมาน ฤทธิ์บัว )

ประธานสภา อบต.หนองจอก

ที่ประชุมสภา อบต.ในการประชุมสมัย.......................................................... คณะกรรมการตรวจรายงานได้ร่วมกันพิจารณาตรวจรายงาน

เมื่อวันที่..........................................................ได้รับรองรายงาน การประชุมฉบับนี้เมื่อวันที่........................................................

การประชุมฉบับนี้แล้ว ลงชื่อ…………………………………………………………

 ลงชื่อ…………………………………………………………

(นายสมาน ฤทธิ์บัว) ลงชื่อ…………………………………………………………ประธานสภา อบต.หนองจอก ลงชื่อ.................................................................